50 Jaar gelede in Die Burger | 21 Oktober 1971 | Netwerk24
50 Jaar gelede in Die Burger | 21 Oktober 1971
Bedenkinge oor TV vir SA: In twee baie reguit toesprake die afgelope twee dae, het die Posmeester-generaal, mnr. L.F. Rive, bedenkinge uitgespreek oor die wenslikheid dat beeldradio binne die volgende paar jaar in Suid-Afrika ingestel word. Op die kort termyn is die vraag egter of die land dit in die huidige ekonomiese klimaat, kan bekostig.
SA moet skoert uit Suidwes: Suid-Afrika moet uit Suidwes padgee, het die Veiligheidsraad van die V.V.O. gister weer besluit. Dié eis was deel van 'n konsepvoorstel wat deur vier lande opgestel is en met dertien stemme aanvaar is. Daar was geen teenstem nie. Brittanje en Frankryk het buite stemming gebly.
Ouers eis duisende ná busramp: Eise wat wissel tussen R35 000 en R20 000 en saam meer as R100 000 beloop, word deur die ouers van die 23 skoolkinders wat verlede Januarie in die busramp by Henley-on-Klip dood is, teen die Spoorweë en Rondalia ingestel.